text: Rusk i efterårsferien
  13 oktober 2014 kl. 04.49
  Ugens vejr passer til årstiden med både regn og vind.
  Er du en af de heldige, som holder efterårsferie i uge 42, så er det med at pakke paraplyen i tasken. Mandag byder på regn, frisk vind og temperaturer mellem 10 og 13 grader. Regnen fortsætter også mandag aften og nat, og temperaturen ligger imellem 7 og 10 grader.
  Mange holder sikkert ekstra øje med ferievejret i den kommende uge, men det bliver noget af en våd omgang. Meteorologerne lover skyer, regn, vind og under 15 grader de næste par dage. Tirsdag er der dog mulighed for enkelte solstrejf, men det er med at nyde det, for onsdag er det igen skyer og byger, som dominerer den sydvestjyske himmel.
  Vejrudsigten for resten af landet ser også grå og våd ud det meste af ugen.
  Se ugens vejr for Syd- og Sønderjylland her
  